CELEX: 62012TN0174
Language: sk
Date: 2012-04-17 00:00:00
Title: Vec T-174/12: Žaloba podaná 17. apríla 2012 — Syrian Lebanese Commercial Bank/Rada

23.6.2012   
            
            
               SK
            
            
               Úradný vestník Európskej únie
            
            
               C 184/18
            
         Žaloba podaná 17. apríla 2012 — Syrian Lebanese Commercial Bank/Rada
   (Vec T-174/12)
   2012/C 184/33
   Jazyk konania: francúzština
   
      Účastníci konania
   
   
      Žalobkyňa: Syrian Lebanese Commercial Bank S.A. L. (Bejrút, Libanon) (v zastúpení: P. Vanderveeren, L. Defalque a T. Bontinck, advokáti)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 1 vykonávacieho nariadenia Rady č. 55/2012 z 23. januára 2012 a bod 27 prílohy tohto nariadenia v rozsahu, v akom bola žalobkyňa zapísaná do prílohy II nariadenia Rady č. 36/2012 z 18. januára 2012,
            
         
               —
            
            
               zrušil článok 1 vykonávacieho rozhodnutia 2012/37/SZBP a bod 27 prílohy k tomuto rozhodnutiu v rozsahu, v akom bola žalobkyňa pridaná do prílohy II rozhodnutia 2011/273,
            
         
               —
            
            
               zrušil v potrebnom rozsahu rozhodnutie, ktoré je predmetom listu Rady z 24. januára 2012,
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení, pokiaľ ide o účasť žalobkyne na financovaní sýrskeho režimu, keďže Rada pred prijatím napadnutých aktov ani po ich prijatí nepredložila dôkaz o účasti žalobkyne na financovaní uvedeného režimu.
            
         
               2.
            
            
               Druhý žalobný dôvod založený na porušení práv na obhajobu, práva na spravodlivý proces a účinnú súdnu ochranu, keďže konanie, ktoré viedlo k prijatiu napadnutých aktov, nebolo kontradiktórne a Rada implicitne odmietla predložiť dôkazy odôvodňujúce povahu a rozsah sankcie.
            
         
               3.
            
            
               Tretí žalobný dôvod založený na neuvedení dostatočného a presného odôvodnenia, keďže sa Rada obmedzila na uvedenie neurčitých a všeobecných záverov bez toho, aby uviedla špecifické a konkrétne dôvody, na základe ktorých sa domnieva, že voči žalobkyni je potrebné uplatniť obmedzujúce opatrenia.
            
         
               4.
            
            
               Štvrtý žalobný dôvod založený na nedostatkoch, ktoré sprevádzali prijatie napadnutých aktov, keďže Rada v nich údajne opomenula uviesť základné práva a zásady, ktoré právo Únie priznáva príjemcom týchto aktov, a keďže tieto akty boli prijaté na základe článku 215 ZFEÚ, čo žalobkyňa považuje za porušenie všetkých demokratických záruk.